b'\n_START_ARTICLE_\nAmager Kort\n_START_PARAGRAPH_\nAmager Kort A.m.b.A. er et konto og kortselskab, som udsteder en kreditfacilitet i form af et konto- og kreditkort (under navnet Amager Kort) med l\xc3\xb8bende kredit. Kortet giver kunder mulighed for at handle i godt 180 forretninger, serviceleverand\xc3\xb8rer m.v. fordelt p\xc3\xa5 hele Amager (pr. 2007) og dern\xc3\xa6st fordele betalingen over en r\xc3\xa6kke m\xc3\xa5neder. Administrationen, som st\xc3\xa5r for kontoringens daglige drift, har til huse i Amager Centret og dens prim\xc3\xa6re virksomhed er at udstede kontokortet samt et gavekort._NEWLINE_Amager Kort blev startet i 1975 som et samarbejde mellem forretningerne p\xc3\xa5 Amagerbrogade og i Amager Centret. Form\xc3\xa5let var at tilbyde amagerkanerne samme kreditmuligheder som kunne opn\xc3\xa5s i stormagasiner i K\xc3\xb8benhavns centrum og butikscentre rundt om i K\xc3\xb8benhavnsomr\xc3\xa5det. P\xc3\xa5 dav\xc3\xa6rende tidspunkt kunne kortet kun anvendes i 18 forretninger._NEWLINE_I 1982 var Amager Kort sponsor for Fremad Amager.'